Osm:Wmthelp-hierarchies.text/be-tarask

Мапа таксама падтрымлівае ўкладзеныя сувязі, г. зн. сувязі, якія самі ўтрымліваюць сувязі. Гэтая герархія ўжываецца ў базе зьвестак OSM двума спосабамі: яны выкарыстоўваюцца для разьдзяленьня вельмі доўгіх шляхоў (напрыклад, [E1](http://hiking.waymarkedtrails.org/route/European%20walking%20route%20E1)) ці для таго, каб пазьбегнуць дубляваньня працы, калі два маршруты ідуць адным шляхам (глядзіце, напрыклад, швайцарскі [Via Francigena](http://hiking.waymarkedtrails.org/route/Via%20Francigena,%20Swiss%20part), які зьяўляецца часткай эўрапейскага [Via Romea Francigena](http://hiking.waymarkedtrails.org/route/Via%20Romea%20Francigena)). У першым выпадку самі падсувязі не зьяўляюцца поўнымі маршрутамі, таму не павінны паказвацца на мапе асобна.

Як менавіта падсувязь апрацоўваецца пры адлюстраваньні, залежыць ад меткі «network»:


 * Калі бацькоўская і даччыная меткі «network» супадаюць, даччыная робіцца толькі этапам бацькоўскай сувязі. Такім чынам, яе маршрут дадаецца да бацькоўскай сувязі і даччыная сувязь не паказваецца на мапе.
 * Калі меткі «network» бацькоўскай і даччынай сувязі не супадаюць, сувязі лічацца незалежнымі. Маршрут даччынай сувязі дадаецца да бацькоўскага і абодва паказваюцца на мапе.


 * Заўвага:* вы заўсёды можаце праверыць падсувязі праз браўзэр маршрутаў. Проста абярыце бацькоўскую сувязь і вам будзе паказаны сьпіс яе падсувязяў.